Document ID: /roh_data/filtered/fineweb-2-filterrobots_roh.jsonl.gz/50702

Confederaziun e chantuns refusan l'iniziativa da limitaziun da la partida populara svizra PPS. Quella pretenda da desdir la libra circulaziun da persunas cun l'Uniun Europeica. Per la cussegliera federala Karin Keller-Sutter periclitescha quella las relaziuns bilateralas cun l'UE ed uschia er il bainstar en Svizra. Quai ha Keller-Sutter ditg il mardi a Berna davant las medias ed uschia lantschà il cumbat da votaziun.
Sche la Svizra terminass la libra circulaziun, pudess l'UE desdir ils contracts bilaterals, ha delcerà la ministra da giustia. Er las cunvegnas da Schengen-Dublin fissan tenor Karin Keller-Sutter periclitadas.
Davart l'iniziativa da limitaziun decida il suveran Svizzer ils 17 da matg.
RTR novitads 12:00